cyanic-selkie/wikianc huggingface dataset:
செர்ஸோநிஸோஸ் அ
செர்ஸோநிஸோஸ் அ (Chersonesos A) என்பது கிரிமினல் தீபகற்பத்தில் உள்ள உக்ரேன் கடற்கரையைச் சுற்றியுள்ள துணைக் கடலில் அமைந்துள்ள ஒரு இடைக்கால கருங்கடலின் கப்பல் ஆகும். இந்த கப்பல் பைசண்டைன் வர்த்தக கப்பல் என நம்பப்படுகிறது.
சிறுநீரகச் செயலிழப்பு
சிறுநீரகச் செயலிழப்பு  (Renal failure or kidney failure), முன்னதாக சிறுநீரக பற்றாமை, என்ற மருத்துவ நிலை சிறுநீரகங்கள் குருதியிலிருந்து நச்சுப் பொருட்களையும் கழிவுப் பொருட்களையும் தேவையான அளவில் வடிகட்டாது இருப்பதாகும். இது உடனடியாகத் தாக்கும் (கடிய சிறுநீரகக் காயம்)  மற்றும் நாள்பட்ட (நெடுநாள் சிறுநீரகக் கோளாறு) செயலிழப்பு என இருவகைப்படும்; பல்வேறு மருத்துவ நிலைகளும் நோய்களும் இவற்றில் ஒன்று வரக் காரணமாக அமையலாம்.
சிறுநீரகத்தில் உள்ள குளோமெரூல் எனப்படும் சிறுநீரகச் குறுங்குழல்களில் நீர்வடி வீதம் குறைவதே சிறுநீரகச் செயலிழப்பு எனப்படுகிறது. குருதியில் சீரம் கிரியாட்டின் அளவு கூடுதலாவது குறித்து உயிர்வேதியியலில் சிறுநீரகச் செயலிழப்பு அறியப்படுகிறது. சிறுநீரகத்தின் கோளாறினால் உடலில் நீர்மத்தின் அளவு வழக்கத்திற்கு மாறாக கூடுதலாவது, குழம்பிய அமில அளவுகள், வழக்கத்திற்கு மாறான அளவுகளில் பொட்டாசியம், கால்சியம், பாசுபேட்கள் தவிர நாள்பட இருந்தால் இரத்த சோகை மற்றும் உடைந்த எலும்புகள் ஒன்றுசேர தாமதமாவது போன்ற அறிகுறிகளைக் காணலாம். தோன்றிய காரணத்தையொட்டி சிறுநீரில் குருதியோ புரதமோ வெளிப்படலாம். நீண்டகால சிறுநீரகச் செயலிழப்பு மற்ற (இதயக்குழலிய நோய்) போன்ற நோய்களைத் தீவிரமாக பாதிக்கிறது.
வெளியிணைப்புகள்
பகுப்பு:உறுப்புச் செயலிழப்பு பகுப்பு:சிறுநீரக நோய்கள்
திருமலை கிருஷ்ணமாச்சாரி
திருமலை கிருஷ்ணமாச்சாரி (Tirumalai Krishnamacharya, நவம்பர் 18, 1888 - பிப்ரவரி 28, 1989) இந்தியாவில் யோகா குருவாக இருந்தார். ஆயுள்வேதத்தில் பண்டிதராகவும் இருந்தார். 20ம் நூற்றாண்டின் தலை சிறந்த யோகா குருவாக திகழ்ந்தவர். இவருடைய ஹத யோகா மிகவும் அறியப்படுகிற ஒன்றாகும்.
பகுப்பு:1888 பிறப்புகள் பகுப்பு:1989 இறப்புகள் பகுப்பு:யோகிகள் பகுப்பு:சித்ரதுர்கா மாவட்ட நபர்கள்
கோவில்பட்டி செண்பகவல்லி அம்மன் கோயில்
வெளி இணைப்புகள்
தமிழகச்சுற்றுலா
பகுப்பு:தூத்துக்குடி மாவட்டத்திலுள்ள அம்மன் கோயில்கள்
http://www.ganapathy88.blogspot.com/view/timeslide
ஒடுபொன், நியூ ஜேர்சி
ஒடுபொன் (Audubon) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் கவுன்டியில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 1.50 சதுர கிலோ மீற்றர் பரப்பளவைக் கொண்டுள்ளது. இதில் 1.49 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.02 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8,819 ஆகும். ஒடுபொன் நகரத்தின் மக்கள் தொகை அடர்த்தி ஒரு கிலோ மீற்றருக்கு 5,925.7 குடிமக்கள் ஆகும்.
மேற்கோள்கள்
பகுப்பு:கம்டென் மாவட்ட நகரங்கள்
பி. என். சுந்தரம்
'''பி. என். சுந்தரம்' (P. N. Sundaram'', 18 மார்ச் 1934 - 22 மார்ச் 2010) 250 திரைப்படங்களுக்கு மேல் பணிபுரிந்த ஒரு இந்திய ஒளிப்பதிவாளர் ஆவார். இவர் தமிழ், ஆங்கிலம், தெலுங்கு, கன்னடம், மலையாளம், இந்தி ஆகிய மொழி திரைப்படங்களில் பணிபுரிந்துள்ளார். ஒரு நடுத்தர வர்க்க குடும்பத்தை சேர்ந்த அவர் இளம் வயதில் மிகவும் வறுமையில் வாடினார். தன் முதல் வேலையை கேமரா உதவியாளராக தொடங்கினார். FEFSI மற்றும் SICA ஆகிய அமைப்புகள் தோன்றுவதற்கு முக்கிய காரணமாக இருந்தவர். உயர்ந்த மனிதன் என்னும் திரைப்படத்திற்காக தமிழ்நாடு அரசின் சிறந்த ஒளிப்பதிவாளர் விருதை 1968-ஆம் ஆண்டு பெற்றார்.
திரைப்படங்கள்
மேலும் எம்,ஜி.ஆர், சிவாஜி கணேசன், கமலஹாசன், ஶ்ரீதேவி உட்பட பல முன்னனி நடிகர்களுடன் பணி புருந்துள்ளார்.
வெளி இணைப்புகள்
பகுப்பு:தமிழ்த் திரைப்பட ஒளிப்பதிவாளர்கள் பகுப்பு:மலையாளத் திரைப்பட இயக்குநர்கள் பகுப்பு:1927 பிறப்புகள் பகுப்பு:2010 இறப்புகள் பகுப்பு:இந்தியத் திரைப்பட இயக்குநர்கள் பகுப்பு:இந்தியப் புகைப்படக்கலைஞர்கள் பகுப்பு:தமிழ்நாட்டுத் திரைப்பட ஒளிப்பதிவாளர்கள்
அர்த்தம்
அர்த்தம் என்பது தனிநபர், அரசு என இரண்டிற்கும் பொருந்தும் ஒரு கருத்தாகும். ஒரு தனிநபரின் சூழலில், அர்த்தம் என்பது செல்வம், தொழில், வாழ்க்கைக்கான செயற்பாடு, நிதிப் பாதுகாப்பு மற்றும் பொருளாதார செழிப்பு ஆகியவற்றைக் குறிக்கிறது. அர்த்தத்தை முறையாகப் பின்பற்றுவது மனித வாழ்க்கையின் முக்கியமான குறிக்கோளாக இந்து மத மெய்யியலில் கருதப்படுகிறது. அரசாங்க மட்டத்தில், அர்த்தம் என்பது சமூக, சட்ட, பொருளாதார மற்றும் உலக விவகாரங்களை உள்ளடக்கியது. முறையான அர்த்தசாஸ்திரம் என்பது ஓர் அரசாங்கத்தின் மிக அவசியமான நோக்கமாகக் கருதப்படுகிறது.
வெளி இணைப்புகள்
பகுப்பு:இந்து சமயம் பகுப்பு:இந்திய மெய்யியல் பகுப்பு:இந்துத் தத்துவங்கள் பகுப்பு:பௌத்த தத்துவங்கள் பகுப்பு:மெய்யியல் கோட்பாடுகள் பகுப்பு:மெய்யியல் கருத்துருக்கள் பகுப்பு:இந்து மெய்யியல் பகுப்பு:சமண மெய்யியல் பகுப்பு:சமணம் பகுப்பு:ஆன்மீகக் கொள்கை பகுப்பு:அறம்
முந்நீர் (சொல்)
முந்நீர் என்னும் சொல் கடலைக் குறிக்கும். கடலில் பொழிந்து கடல் வளத்தைப் பெருக்கும் மழைநீர், ஆறு அடித்துக்கொண்டு வரும் மழைநீர், மண்ணிலிருந்து ஊறிவரும் ஊற்றுநீர் ஆகிய மூன்று நீரும் கலந்தது என்னும் கருத்துடன் முந்நீர் என்னும் சொல் உருவாக்கப்பட்டுள்ளது.
இராமேஸ்வரம் படகு அஞ்சல் விரைவு வண்டி
தூத்துக்குடி-கொழும்பு வழித்தடம்
19 ஆம் நூற்றாண்டின் இறுதியில், தொடர்வண்டி பாதை சென்னை மாகாணத்திலிருந்து தூத்துக்குடி வரை இருந்தது. தூத்துக்குடி அருகே, இலங்கைக்கு  பயணிகள் படகுகள் மூலமாக தூத்துக்குடி கப்பல் துறைமுகத்திற்கு அழைத்துவரப்பட்டனர். சென்னையில் இருந்து, தூத்துக்குடி செல்லும் பயணத்திற்கு  தொடர்வண்டி மூலம் 21 மணிநேர 50 நிமிடங்கள் ஆனது. 1898 ஆம் ஆண்டில், கடல் பயணத்திற்கான பயணச்சீட்டு வழங்கும் வசதி தொடர்வண்டியில் இருந்தது.
ஒடுபொன் பார்க், நியூ ஜேர்சி
பரப்பளவு
2010இன் மதிப்பீட்டின் அடிப்படையில் இந்நகரம் 0.16 சதுர கிலோ மீற்றர் பரப்பளவைக் கொண்டுள்ளது. இதில் 0.15 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.01 சதுர கிலோ மீற்றர் பிரதேசம் நீரினால் சூழப்பட்டுள்ளது.
இராமேஸ்வரம் படகு அஞ்சல் விரைவு வண்டி
தனுஷ்கோடி- தலைமன்னார் வழித்தடம்
1914 ஆம் ஆண்டு, பாம்பன் பாலம் கட்டப்பட்ட பின்னர், ரயில் பாதையின் தடம் மாறிவிட்டது, தொடர் வண்டியானது, சென்னையில் இருந்து தனுஷ்கோடிக்கு சென்றது. பின்னர்  சிறிய படகு வாயிலாக சேவை தொடரப்பட்டு, இலங்கைக்கு கடற்பயணம் அளிக்கப்பட்டது.மற்றொரு  பாதைவழியாக இலங்கையிலுள்ள கொழும்பு தொடர்வண்டி நிலையத்திற்கு  செல்லும் பயணத்தொலைவு 35 கிமீ (22 மைல்) இந்த பயணம்  270 கி.மீ. (170 மைல் தூத்துக்குடி) தூத்துக்குடி-கொழும்பு பாதையைவிட மிகக் குறைவானது.
ஒடுபொன் பார்க், நியூ ஜேர்சி
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,023 ஆகும். ஒடுபொன் பார்க் நகரத்தின் மக்கள் தொகை அடர்த்தி ஒரு கிலோ மீற்றருக்கு 7,046.7 குடிமக்கள் ஆகும்.
இராமேஸ்வரம் படகு அஞ்சல் விரைவு வண்டி
சூறாவளியின் விளைவு
1964 ஆம் ஆண்டில், தனுஷ்கோடிக்கு அருகில் ஏற்பட்ட  சூறாவளியின் கோரத்தாக்குதலால் பயணிகள் கடலில் மூழ்கினர். தனுஷ்கோடியின் தொடர்வண்டிப்பாதைகளும்  கப்பல்களும் அடித்துச் செல்லப்பட்டன. இதனைத் தொடர்ந்து, இந்தியத் தொடர் வண்டி சேவை  இப்போது இராமேஸ்வரம் வரை மட்டும் இயங்குகிறது, அதே சமயம் தலைமன்னாருக்கு இருந்த படகு சேவையும் நிறுத்தப்பட்டுவிட்டது.
மாற்று வழித்தடம்
இந்தியாவிற்கும் இலங்கைக்கும் இடையில் இராமர் சேது பாலம் (ஆடம் பாலம்) 12 மைல்கள் தொலைவு அளவுக்குக் கட்ட முதல்  உலகப் போரில் முயன்றபோது, ஆழமற்ற கடல் மற்றும் மணற்பாறைகள் இருப்பதாக அறியப்பட்டது. இப்பாலம் அரசியல் சிக்கலாலும் இனாமும் நிறைவேற்றப்படாமல் உள்ளது.
பெட்டி வரிசை
இந்த வண்டி 23 பெட்டிகளுடன் இயங்குகின்றது, மெலும் இது சென்னை எழும்பூர் - ராமேஸ்வரம் சேது அதிவிரைவு வண்டி உடன் பெட்டிகளை பறிமாற்றிக்கொள்கிறது. இது தினசரி 667கிலோமீட்டர் தொலைவினை மணிக்கு 110km/h என்ற வேகத்தில் 13 மணி 05 நிமிடங்களில் கடக்கிறது.
பார்வை
பகுப்பு:தமிழகத்தில் தொடருந்து போக்குவரத்து பகுப்பு:இந்திய விரைவுவண்டிகள் பகுப்பு:தென்னக இரயில்வே தொடர்வண்டிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கொண்டிகுளம் ஊராட்சி
கொண்டிகுளம் ஊராட்சி (Kondikulam Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பட்டுக்கோட்டை வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1866 ஆகும். இவர்களில் பெண்கள் 928 பேரும் ஆண்கள் 938 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமிழ் நாட்டார் பாடல்கள்
தமிழில் அமையும் நாட்டார் பாடல்கள் தமிழ் நாட்டார் பாடல்கள் அல்லது தமிழ் நாட்டுப்புறப் பாடல்கள் எனப்படுகின்றன.
தமிழ் நாட்டுப்புறப் பாடல்கள் பெரும்பாலானவற்றை யார் எழுதினார்கள் என்று அறுதியிட்டுக் கூற முடியாது. காலம் காலமாக, வாய்மொழியாக, வாழ்கையின் பகுதியாக பாடப் பெற்றனவே இந்த நாட்டுப்புறப் பாடல்கள். இன்று எமக்கு எழுத்தில் கிடைப்பவை பத்தொன்பதாம் நூற்றாண்டின் இறுதியிலும், அதற்குப் பின்பும் சில அறிஞர்களின் அயராத பணியால் ஆவணப்படுத்தப்பட்டவை ஆகும். இவ்வாறு ஆவணப்படுத்தப்பட்ட பாடல்கள் தமிழ் நாட்டுப்புறப் பாடல்களின் ஒரு துளி என்றால் மிகையாகாது.
ஆய்வுகள்
தமிழ் நாட்டார் பாடல்களைப் பற்றி பல ஆய்வுகள் நடைபெற்றுள்ளன. இவற்றுள் நா. வானமாமலை அவர்களின் ஆய்வு குறிப்பிடத்தக்கது. அவர் வட்டாரங்கள் வாரியாக தொகுத்த நாட்டார் பாடல்களை தமிழர் நாட்டுப் பாடல்கள் என்ற பெயரில் நூலாக வெளியிட்டுள்ளார்.
அவரது தொகுப்பில் நடுகைக் களத்தில் காதல் பேசும் வகையில் அமைந்த ஒரு எடுத்துக்காட்டுப் பாடல்: நாலு மூலை வயலுக்குள்ளே நாத்து நடும் பொம்பிளே நானும் கொஞ்சம் ஏழையடி நடவு கொஞ்சம் செறுத்துப் போடு நண்டு சாறு காய்ச்சி விட்டு நடு வரப்பில் போற பெண்ணே - உன் தண்டைக் காலு அழகைக் கண்டு கெஞ்சுறானாம் அஞ்சு மாசம் நானும் கொஞ்சம் ஏழையடி நடவு கொஞ்சம் செறுத்துப் போடு பெண்டுகளே! பெண்டுகளே! தண்டு போட்ட பெண்டுகளே! - உன் கொண்டை அழகைக் கண்டு கெஞ்சுறானாம் அஞ்சு மாசம் நானும் கொஞ்சம் ஏழையடி நடவு கொஞ்சம் செறுத்துப் போடு
பின்னர் விசயலட்சுமி-நவநீதகிருட்டிணன் தம்பதியர் மதுரை காமராசர் பல்கலைக்கழகத்தின் நிகழ்த்து கலைகள் துறையின் உட்பிரிவான கலை வரலாறு மற்றும் நாட்டார் கலைகள் துறையின்கீழ் ஆய்வுகள் மேற்கொண்டனர்.
பாடல் வகைகள்
'''கமு. அருணாச்சலம் வகைப்பாடு'''
'''கி. வா செயகாந்தன் வகைப்பாடு'''
அன்னகாமு வகைப்பாடு
'''மா. வரதராசன் வகைப்பாடு'''
'''பெ. தூரன் வகைப்பாடு'''
இலக்கியத்தில்
தமிழில் முதலில் எழுந்த இலக்கியமான சிலப்பதிகாரமும் ஒரு பழைய கதைப்பாடலை ஆதாரமாகக் கொண்டே எழுந்திருக்க வேண்டும். சங்ககால இலக்கியமான ஐந்திணை தழுவிய அகப்பாடல்களுக்கும், நாட்டு மக்களிடையே வழங்கிய காதற்பாடல்களே முன்னோடிகள் எனலாம். சிலப்பதிகாரத்தில் வரும் கானல் வரி, வேட்டுவ வரி, குன்றக்குரவை, ஆய்ச்சியர் குரவை என்பனவும் நாட்டார் இசைமரபின் தொடர்ச்சியாகவும் மக்களின் வாழ்க்கைமுறையில் பெறும் முக்கியத்துவத்தைத் தெளிவுபடுத்தும் விதமாகவும் இருக்கின்றன. இளங்கோவடிகளின் துன்ப மாலைப் பகுதியில் வழங்கும் பாடல் கூறுகளும், யாழ்ப்பாண இசை மரபில் வழங்கும் ஒப்பாரிப்பாடல்களும் ஓசை அமைப்பில் ஒருமைப்பாடு உடையன. பெரியாழ்வார் கண்ணனை குழந்தையாக உருவகப்படுத்திய தாலாட்டு தமிழ் நாட்டுத் தாய்மார்களிடையே வழங்கி வந்த தாலாட்டுப் பாடல்களையொத்தே உருவாக்கப்பட்டது.
நாட்டுப்பாடலில் ஈடுபாடு காட்டிய பாரதியார் தமது பல்வேறு பாடல்களில் நாட்டுப்பாடலின் அமைப்பையும் சந்தத்தையும் பயன்படுத்தியுள்ளார். (எ.கா) பாஞ்சாலி சபதம். இவருக்கு முன்னதாக கோபாலகிருஷ்ண பாரதியார், இராமலிங்க சுவாமிகள் முதலியோர் கும்மியாட்டம் போன்றவற்றுக்கான நாட்டுப்பாடல்களை இயற்றியுள்ளனர். பெரும்பாலும் எழுத்தறிவு பெறாத பொதுமக்களால் இயற்றப்பெறுவதால் நாட்டார் பாடல்களில் வட்டார மொழி வழக்குகளே மிகுந்து காணப்படும். மேலும், பிற இலக்கியங்களைப் போன்றே நாட்டார் பாடல்களில் அவை இயற்றப்பட்ட காலத்தில் ஏற்பட்ட பெருநிகழ்வுகளும், இருந்த சூழல்களும், வாழ்க்கைமுறைகளும், பண்பாடும் ஆவணப்படுத்தப்பட்டிருக்கும். சில வேளைகளில் பிற இலக்கியங்களில் காணப்படாத காலப்பதிவுகளும் மிகுந்து காணப்படும். எடுத்துக்காட்டாக, தாது ஆண்டுப் பஞ்சத்தின்போது தமிழர் திருமணம் முதலிய சடங்குகள் எவ்வாறு இருந்தன போன்ற தகவல்களையும் நாட்டார் பாடல்களில் காணலாம்.
ஊடகங்களில்
விசயலட்சுமி-நவநீதகிருட்டிணன் ஆகியோர் ஒலி நாடாக்கள் வழியாகவும் நிகழ்ச்சிகள் ஊடாகவும் நாட்டார் பாடல்களைப் பரப்பினர். பின்னர் புசுபவனம் குப்புசாமி-அனிதா தம்பதியினரும் பொது நிகழ்ச்சிகள், தொலைக்காட்சி நிகழ்ச்சிகள், திரைப்படப் பாடல்கள் வழியாகவும் நாட்டுப்புறப் பாடல்களைப் பரப்பினர். பரவை முனியம்மா கொல்லங்குடி கருப்பாயி ஆகியோர் குறிப்பிடத்தக்க வகையில் திரைப்படங்கள் மற்றும் வானொலி நிகழ்ச்சிகளில் பங்கேற்றுள்ளனர்.
உசாத்துணைகள்
பகுப்பு:தமிழ் நாட்டுப்புறப் பாடல்கள்
எருக்காட்டூர்த் தாயங்கண்ணனார்
எருக்காட்டூர்த் தாயங்கண்ணனார் சங்க காலப் புலவர்களில் ஒருவர். இவரது பாடல் ஒன்றே ஒன்று புறநானூறு 397-ம் பாடலாகத் தொகுக்கப்பட்டுள்ளது.
சோழன் குளமுற்றத்துத் துஞ்சிய கிள்ளிவளவன் இவரால் பாடப்பட்டவன். பாடாண் திணை எனக் குறிப்பிடப்பட்டுள்ள இந்தப் பாடலின் துறை பரிசில் விடை என்றும், கடைநிலை விடையும் ஆம் என்றும் குறிப்பிடப்பட்டுள்ளது.
வெள்ளி எழுந்தது, புள் குடம்பையிலிருந்து குரல் எழுப்புகின்றன, பொய்கை மலர்கள் கண் விழித்தன, பைப்பயச் சுடரும்(விண்மீன்களும்) சுருங்கின, முரசும் வலம்புரியும் ஆர்க்கின்றன - இப்படி இரவுப் புறங்கண்ட காலை தோன்றிற்று என்று கூறி அரசனை புலவர் துயில் எழுப்புகிறார்.
எழுந்த அரசன் புலவரின் பசியைப் போக்கி, பாம்புத்தோல் போன்ற அழகிய ஆடை உடுத்தி, செல்வவளம் தந்து அனுப்பிவைக்கிறான்
இவன் ஊரில் வயலில் தாமரை பூக்கும்போது அதைப் போல முற்றத்தில் அந்தணர் தீ வளர்ப்பார்களாம்.
இவன் நிழலில் வாழும்போது கடல் வற்றிப் போனாலும், ஞாயிறு தெற்கில் எழுந்தாலும் தனக்குக் கவலை இல்லை என்று புலவர் பாடுகிறார்.
பகுப்பு:சங்கப் புலவர்கள்
பாடுவாய் என் நாவே
பாடுவாய் என் நாவே என்பது கத்தோலிக்க திருச்சபையில் கிறிஸ்துவின் திருவுடல், திருஇரத்தம் பெருவிழாவின் போது நற்கருணையின் புகழினைக் குறித்துப் பாடப்படும் பாடல் ஆகும். இது மிகவும் குறிப்பாக பெரிய வியாழனின் நற்கருணை இடமாற்ற பவனியின் போது பாடப்படும். இப்பாடலின் கடைசி இரு பத்திகள் நற்கருணை ஆசீரின் முன் மாண்புயர் கீதம் என்னும் பெயரில் படப்படுவது வழக்கம். இது புனித தாமசு அக்குவைனசுவினால் இயற்றப்பட்டதாகும்.
இசை
இப்பாடலுக்கு யோகான் செபாஸ்தியன் பாக், வொல்ஃப்கேங்க் அமதியுஸ் மோட்ஸார்ட், பிராண்ஸ் சூபேர்ட் முதலிய பலர் இசையமைத்துள்ளனர்.
மேற்கோள்கள்
பகுப்பு:நற்கருணை பகுப்பு:கிறித்தவப் பாடல்கள் பகுப்பு:கிறித்தவ இறைவேண்டல்கள் பகுப்பு:பெரிய வியாழன்
டி. வி. சாம்பசிவம் பிள்ளை
'''டி. வி. சாம்பசிவம் பிள்ளை''' தமிழின் முதல் மருத்துவ அகராதியை வெளியிட்டவர். டி. வி. என்ற ஆங்கில முதலெழுத்துக்கள் தஞ்சாவூர் வில்வையா மன்னையார் என்ற அவரது தந்தை பெயரைக் குறிக்கின்றன. சாம்பசிவத்தின் மருத்துவப் பின்னணி குறித்து முழுதும் தெரிந்திலது. இவர் காவல்துறையில் எழுத்தராய்ப் பணி தொடங்கி காவல்துறை ஓய்வாளராய்ப் பணி ஓய்வு பெற்றவர். இவர் எழுதிய Tamil English Dictionary of Medicine, Chemistry and Allied Sciences Based on Indian Medical Science என்ற அகராதி இவர் இறப்புக்குப் பின்னர் 4000 பக்கங்கள் உடைய தொகுதியாய் வெளியானது. இதில் 80,000 சொற்கள் இடம்பெற்றுள்ளன. 1953-ம் ஆண்டு நவம்பர் 12-ம் தேதி தனது 73-வது வயதில் சாம்பசிவம் பிள்ளை மறைந்தார்.
தொடக்க கால வாழ்க்கை:
சாம்பசிவம் பிள்ளை அவர்கள், பெங்களூரில் 1880-ம் ஆண்டு செப்டம்பர் 19-ம் தேதி பிறந்தார். இவர் வில்வையா மன்னையார் - மனோண்மணி அம்மாள் அவர்களின் மூத்த புதல்வர் ஆவார். தஞ்சாவூர் அருகே உள்ள கிராமத்தை சொந்த ஊராகக் கொண்டவர். பிளேக் தொற்றுநோயின் காரணமாக, அவரின் குடும்பத்தினர் பிற்பாடு, பெங்களூரில் உள்ள தங்கள் பூர்வீகக் கிராமத்திற்கே குடியேறினர். சாம்பசிவம் பிள்ளை அவர்கள் பெங்களூரில் தனது படிப்பை முடித்துவிட்டு, மதராஸ் காவல் நிலையத்தில், எழுத்தராகப் பணியேற்றார். 1903 ல், துரைக் கண்ணு அம்மாள் என்பவரை மணமுடித்துக் கொண்டார். அவர்களுக்கு ஐந்து குழந்தைகள் பிறந்தனர். ஆனால், பல்வேறு காரணங்களால் குழந்தைகள் அனைவரும் எதிர்பாராத இயற்கை எய்தினர். 1014 ஆம் ஆண்டு துரைக்கண்ணு அம்மாளும் காலராவின் காரணமாக இயற்கை எய்தினார். பின்னர், அம்மணி அம்மாள் என்பவரை 1916 ஆம் ஆண்டு மணம் முடித்துக்கொண்டார். ஆனால், அவரும் மகப்பேற்றின் போது எதிர்பாராத விதமாக மரணமடைந்தார். இத்தகைய உளச்சோர்வுக்கு ஆளான சாம்பசிவம் பிள்ளை அவர்கள், அதிலிருந்து விடுபட, தன்னை முழுவதுமாக சித்த மருத்துவத்திற்காக அர்ப்பணித்தார். ஆங்கிலத்தில், சித்த மருத்துவம் சார்ந்த படைப்புகளின் தட்டுப்பாட்டை உணர்ந்தவர், மருத்துவத்திற்கான, தமிழ் - ஆங்கில அகராதியை உருவாக்கினார். இது இன்றளவும், சித்த மருத்துவத்தின் ஒரு இன்றியமையாதப் படைப்பாகக் கருதப்படுகிறது. இவர், 1953 நவம்பர் 12 -ல் இயற்கை எய்தினார்.
பணி:
திரு. சாம்பசிவம் பிள்ளை அவர்கள், தமது 16 ஆண்டுகால உழைப்பை, சித்த மருத்துவ அகராதியினை உருவாக்குவதில் செலவழித்துள்ளார். இதற்காக தமது வருவாய், நிலபுலன்கள் மற்றும் பிற சொத்துக்களை, அவர் செலவழித்துள்ளார். 1938 -ம் ஆண்டு தமது சொந்த செலவு மற்றும் முயற்சியில், அகராதியின் இரண்டு பாகங்களை வெளியிட்டார். மூன்றாம் பாகத்தை பதிப்பித்து வெளியிட தமிழக அரசும் பகுதியளவு உதவியது. நான்கு மற்றும் ஐந்தாம் பாகங்கள் 1977 மற்றும் 1978 -ம் ஆண்டுகளில், ஜி. டி. நாயுடு மற்றும் அவரது மகன் ஜி. டி. என். கோபால் அவர்களால் முறையே பதிப்பிக்கப்பட்டு வெளியிடப்பட்டது.
இந்த படைப்பில், சித்த மருத்துவத்தில் பயன்படுத்தப்பட்டுள்ள தாவர, சங்கம, தாது, உலோகப் பொருட்களைப் பற்றிய உயர்ந்தக் குறிப்புகள் அடங்கியுள்ளன. இப்படைப்பு 5 பாகங்களையும், 6537 பக்கங்களையும் 80,000 வார்த்தைகளையும் கொண்டு அமைக்கப்பட்டுள்ளது. தமிழ் வார்த்தைக்கு ஈடான, ஆங்கில/ இலத்தின் வார்த்தைகள் கொடுக்கப்பட்டுள்ளன. மேலும், சிறுகுறிப்புகளும் தேவைப்படும் இடங்களில், விளக்கவுரைகளும் இடம்பெற்றுள்ளன.
1968 -ம் ஆண்டு சென்னையில் நடைபெற்ற இரண்டாம் உலகத் தமிழ் மாநாட்டில், The greatness of siddha medicine என, இப்படைப்பு மறுபெயரிடப்பட்டு, வெளியிடப்பட்டது.
மேற்கோள்கள்
4.https://www.vikatan.com/health/healthy/the-stamp-of-the-best-author-of-siddha-medicine-to-be-released-by-narendra-modi பகுப்பு:தமிழ் அகராதி தொகுப்பாளர்கள் பகுப்பு:தமிழ் கலைச்சொல் அறிஞர்
சாந்தனு நாராயண்
ஆரம்பகால வாழ்க்கையும் கல்வியும்
நாராயண் இந்தியாவின் ஐதராபாத்தில் தெலுங்கு பேசும் குடும்பத்தில் பிறந்தார். இவரது தாய் அமெரிக்க இலக்கியப் பேராசியராக மாணவர்களுக்கு கற்பித்து வந்தார். இவரது தந்தை ஒரு பிளாஸ்டிக் நிறுவனத்தை நடத்தி வந்தார். ஐதராபாத் பொதுப் பள்ளியில் பயின்றார்.
ஐதராபாத்தில் உள்ள உஸ்மானியா பல்கலைக்கழகத்தில் மின்னணு பொறியியல் துறையில் இளங்கலை பட்டம் பெற்றார். பின்னர் தனது முதுகலை கல்வியை முடிக்க அமெரிக்கா சென்றார். மேலும் 1986 இல் ஓஹியோவில் உள்ள பவுலிங் கிரீன் மாநில பல்கலைக்கழகத்தில் கணினி அறிவியலில் முதுகலைப் பட்டம் பெற்றார். 1993 ஆம் ஆண்டில் பெர்க்லியின் கலிபோர்னியா பல்கலைக்கழகத்தில் முதுகலை வணிக மேலாண்மைப் பட்டம் பெற்றார்.
ஆரம்ப கால வாழ்க்கை
1986 ஆம் ஆண்டில் இவர் மீசெரெக்ஸ் ஆட்டோமேஷன் சிஸ்டம்ஸ் என்ற சிலிக்கான் வேலி ஸ்டார்ட்-அப் நிறுவனத்தில் சேர்ந்தார். இது வாகன மற்றும் மின்னணு வாடிக்கையாளர்களுக்கு கணினி கட்டுப்பாட்டு அமைப்புகளை உருவாக்கியது. பின்னர் இவர் ஆப்பிள் நிறுவனத்தில் சேர்ந்தார். அங்கு இவர் 1989 முதல் 1995 வரை மூத்த நிர்வாக பதவிகளில் இருந்தார்.
ஆப்பிள் நிறுவனத்திற்குப் பிறகு, சிலிக்கான் கிராபிக்ஸ் நிறுவனத்திற்கான டெஸ்க்டாப் மற்றும் ஒத்துழைப்பு தயாரிப்புகளின் இயக்குநராக பணியாற்றினார். 1996 ஆம் ஆண்டில் இணையத்தில் டிஜிட்டல் புகைப்பட பகிர்வு என்ற கருத்தை முன்னோடியாகக் கொண்ட ஒரு நிறுவனமான பிக்ட்ரா இன்க் நிறுவனத்தை தானே சொந்தமாகத் தொடங்கினார்.
அடோப்
பின்னர் சொந்த நிறுவனத்தை மூடிவிட்டு 1998 ஆம் ஆண்டில் அடோப்பில் உலகளாவிய தயாரிப்பு வளர்ச்சியின் மூத்த துணைத் தலைவராக சேர்ந்தார். இவர் 2001 வரை அந்தப் பதவியை வகித்தார். 2001 முதல் 2005 வரை உலகளாவிய தயாரிப்புகளின் நிர்வாக துணைத் தலைவராக இருந்தார்.
2005 ஆம் ஆண்டில் இவர் அடோப்பின் தலைவராகவும் தலைமை இயக்க அதிகாரியாகவும் நியமிக்கப்பட்டார்.
தலைமை நிர்வாக அதிகாரி
திசம்பர் 1, 2007 இல் புரூஸ் சிசென் தலைமை நிர்வாக அதிகாரி பதவியில் இருந்து விலகுவகியதை அடுத்து அடோப் நிறுவனத்தின் தலைமை நிர்வாக அதிகாரியாக, இவர் நிறுவனத்தின் தலைமை தாங்கினார். அதன் படைப்பு மற்றும் டிஜிட்டல் ஆவண மென்பொருளை சந்தையில் விரிவுபடுத்தினார். இதில் போட்டோசாப், பிரீமியர் புரோ மற்றும் அக்ரோபேட் / பி.டி.எஃப் போன்ற முதன்மை திட்டங்கள் அடங்கும். கூடுதலாக, தலைமை நிர்வாக அதிகாரியாக இருந்த காலத்தில், அடோப் டிஜிட்டல் அனுபவங்கள் பிரிவில் நுழைந்தார். இது விரிவாக்கம் நிறுவனம் 2009 ஆம் ஆண்டில் முன்னாள் சர்வவல்லமையுள்ள பொருட்கள் அடோப் மார்க்கெட்டிங் கிளவுட்டில் ஒருங்கிணைக்கப்பட்ட ஓம்னிடூரை கையகப்படுத்தியதுடன் தொடங்கியது.
2018 ஆம் ஆண்டில் அடோப் தனது சந்தையில் $100 பில்லியனைத் தாண்டி முதல் முறையாக பார்ச்சூன் 400 இல் இணைந்தது. 2018 ஆம் ஆண்டில் இது போர்ப்ஸின் மிகவும் புதுமையான நிறுவனங்களின் பட்டியலில் 13 வது இடத்தைப் பிடித்தது.
கௌரவங்களும் விருதுகளும்
மே 2011 இல், இவர் தான் படித்த பவுலிங் கிரீன் மாநில பல்கலைக்கழகக் கல்லூரியிலிருந்து கௌரவ டாக்டர் பட்டம் பெற்றார்.
2011 ஆம் ஆண்டில், அமெரிக்கக் குடியரசுத் தலைவர் பராக் ஒபாமா இவரை தனது மேலாண்மை ஆலோசனைக் குழுவில் உறுப்பினராக நியமித்தார்.
பைசருக்கான முன்னணி சுயாதீன இயக்குநராகவும், அமெரிக்க-இந்தியா மூலோபாய கூட்டு மன்றத்தின் துணைத் தலைவராகவும் நாராயண் உள்ளார்.
2018 ஆம் ஆண்டில், பார்ச்சூன் நிறுவனத்தின் "ஆண்டின் சிறந்த வணிகர்" பட்டியலில் இவர் # 12 வது இடத்தைப் பிடித்தார். மேலும் 2018 ஆம் ஆண்டில் தி எகனாமிக் டைம்ஸ் "ஆண்டின் சிறந்த உலகளாவிய வீரர்" என்றுவகைப்படுத்தியது.
இந்திய அரசுஇவருக்கு 2019 ஆம் ஆண்டில் பத்மசிறீ விருது வழங்கியது.
தனிப்பட்ட வாழ்க்கை
நாராயண் கலிபோர்னியாவின் பாலோ ஆல்டோவில் வசிக்கிறார். 1980 களின் நடுப்பகுதியில் பவுலிங் கிரீன் ஸ்டேட் பல்கலைக்கழகத்தில் இருந்தபோது இவர் தனது மனைவி ரெனியை சந்தித்தார்; இவர் மருத்துவ உளவியலில் முனைவர் பட்டம் பெற்றவர். இவர்களுக்கு இரண்டு மகன்கள் உள்ளனர்.
இவரது விருப்பங்களில் துடுப்பாட்டமும் படகோட்டமும் அடங்கும். இவர் ஒரு முறை ஆசிய ரெகாட்டாவில் பயணம் செய்வதில் இந்தியாவைப் பிரதிநிதித்துவப்படுத்தினார்.
வெளி இணைப்புகள்
பகுப்பு:1963 பிறப்புகள் பகுப்பு:வாழும் நபர்கள் பகுப்பு:அமெரிக்கக் கணினி அறிவியலாளர்கள் பகுப்பு:தெலங்காணா நபர்கள் பகுப்பு:ஆந்திரப் பிரதேச நபர்கள் பகுப்பு:அமெரிக்க இந்தியர்கள் பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
சேலஞ்ச் (2017 திரைப்படம்)
வெளி இணைப்புகள்
பகுப்பு:இந்தியத் திரைப்படங்கள் பகுப்பு:2017 திரைப்படங்கள்
ஹுமாயன் ரசீத்
ஹுமாயன் ரசீத் (Humayun Rashid), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
நாதம் (மங்கோலிய விழா)
நாதம் (Наадам, பாரம்பரிய மொங்கோலியம்: நயதும், பொருள் "விளையாட்டுக்கள்") என்பது மங்கோலியாவில் கொண்டாடப்படும் ஒரு பாரம்பரியத் திருவிழா ஆகும். மங்கோலியாவில் இத்திருவிழா "எரீன் குர்வன் நாதம்" (эрийн гурван наадам) என்று அழைக்கப்படுகிறது. இதன் பொருள் "ஆண்களின் மூன்று விளையாட்டுக்கள்" என்பது ஆகும். அந்த மூன்று விளையாட்டுக்கள் மங்கோலிய மல்யுத்தம், குதிரைப் பந்தயம், மற்றும் வில்வித்தை ஆகியவை ஆகும். கோடை காலத்தின் மத்தியில் இத்திருவிழா மங்கோலியா முழுவதும் நடத்தப்படுகிறது. தற்போது வில்வித்தையில் பெண்களும், குதிரைப் பந்தயத்தில் சிறுமிகளும் பங்கேற்கத் தொடங்கியிருக்கின்றனர். எனினும் மல்யுத்தத்தில் அவர்கள் பங்கெடுத்துக் கொள்வதில்லை.
2010ஆம் ஆண்டு யுனெஸ்கோ இத்திருவிழாவைத் தனது மனிதக் கலாச்சாரப் பாரம்பரியத்தின் பட்டியலில் ஒன்றாகப் பொறித்தது.
உசாத்துணை
பகுப்பு:சூலை சிறப்பு நாட்கள்
உஜ்வாலா நிக்காம்
உஜ்வாலா நிக்காம் (Ujwala Nikam, பிறப்பு: சூன் 19 1958), இந்தியா  பெண்கள் தேர்வுத் துடுப்பாட்ட  அணியின் அங்கத்தினர். இவர் எட்டு தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 1976 - 1977 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1978 ல்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1958 பிறப்புகள் பகுப்பு:வாழும் நபர்கள்
த காபிட்டு (திரைப்படத் தொடர்கள்)
த காபிட்டு (The Hobbit) என்பது பீட்டர் ஜாக்சன் இயக்கிய மூன்று காவிய கனவுருப்புனைவு [சாகச திரைப்படத் தொடர்கள் ஆகும். இது 1937 ஆம் ஆண்டு ஜே. ஆர். ஆர். டோல்கீன் டோல்கீன் எழுதிய த காபிட்டு நாவலை அடிப்படையாகக் கொண்டு, அன் அன்எக்ஸ்பெக்டட் ஜெர்ன்னி (2012), த டெசோலேசன் ஆப் சிமாக் (2013) மற்றும் த பாட்டிலே ஆப் த பைவ் அர்மிசு (2014) போன்ற திரைப்படங்கள் வெளியானது. இந்த திரைப்படம் த லார்டு ஆப் த ரிங்ஸ் படத்தின் முன்பு நடப்பது போன்று சித்தரிக்கப்பட்டுள்ளது.
இந்த படத்திற்கு பீட்டர் ஜாக்சன், பிரான் வால்சு, பிலிப்பா போயன்சு மற்றும் கில்லெர்மோ டெல் டோரோ ஆகியோரால் எழுதப்பட்டது. இது த லார்டு ஆப் த ரிங்ஸ் தொடங்குவதற்கு அறுபது ஆண்டுகளுக்கு முன்பு மத்திய-பூமியில் கற்பனை உலகில் திரைப்படங்கள் நடைபெறுகின்றன. மேலும் பதின்மூன்று பேருடன் வரும் விசார்ட் காண்டால்ப்பு தி கிரே (இயன் மெக்கெல்லன்) நம்பிய ஹொபிட் பில்போ பாக்கின்சு (மார்டின் பிறீமன்) ஐப் பின்தொடர்கிறார்கள். தோரின் ஓக்கன்ஷீல்ட் (ரிச்சர்ட் ஆர்மிட்டேச்) தலைமையிலான குள்ளர்கள், டிராகன் சிமாக்கிலிருந்து லோன்லி மலையை மீட்டெடுப்பதற்கான தேடலில் (பெனடிக்ட் கம்பர்பேட்ச் குரல் கொடுத்தார்) போராடுகிறார்கள். இந்த திரைப்படங்கள் நாவல் மற்றும் பிற மூலப் பொருட்களிலிருந்து சில கூறுகளை விரிவுபடுத்துகின்றன, அதாவது டோல் குல்தூர் மற்றும் காண்டால்ப்பு இன் விசாரணை மற்றும் தோரின் மற்றும் அவரது உறவினர்களுக்கு எதிராக பழிவாங்கும் அசோக் மற்றும் போல்க் ஆகியோரின் பின்தொடர்தல் போன்றவை விரிவாக கூறப்படுகின்றன.
இப்படத்தில் ஜேம்ஸ் நெஸ்பிட், கென் சாட், இவாஞ்சலீன் லில்லி, லீ பேஸ் மற்றும் லூக் எவன்ஸ் ஆகியோரை உள்ளடக்கிய ஒரு குழும நடிகர்கள் இந்தத் திரைப்படங்களில் இடம்பெற்றுள்ளனர், இதில் பல நடிகர்கள் த லார்டு ஆப் த ரிங்ஸ் இருந்து கேட் பிளான்சேட், ஆர்லாந்தோ புளூம், இயன் கோல்ம், கிறிஸ்டோபர் லீ, கியூகோ வீவிங் ஆகியோர் தங்கள் பாத்திரங்களில் மீண்டும் நடிக்கின்றனர்.
இதன் முதல் படம் 28 நவம்பர் 2012 அன்று நியூசிலாந்தின் வெலிங்டனில் உள்ள எம்பசி திரையரங்கில் திரையிடப்பட்டது. கோர்ட்டனே பிளேஸில் ஒரு லட்சம் பேர் சிவப்பு கம்பளத்தில் அணிவகுத்து நின்றனர், முழு நிகழ்வும் நியூசிலாந்தில் தொலைக்காட்சியில் நேரடியாக ஒளிபரப்பப்பட்டது மற்றும் இணையத்தில் ஊடக ஓடை செய்யப்பட்டது. இந்தத் தொடரின் இரண்டாவது படம் 2 டிசம்பர் 2013 அன்று கலிபோர்னியாவின் லாஸ் ஏஞ்சல்ஸில் உள்ள டால்பி திரையரங்கில் திரையிடப்பட்டது. இறுதித் திரைப்படம் 1 திசம்பர் 2014 அன்று லண்டனில் உள்ள ஓடியோன் லீசெஸ்டர் சதுக்கத்தில் திரையிடப்பட்டது. இந்தத் தொடர் கலவையான விமர்சனங்களைப் பெற்றது, ஆனால் நிதி ரீதியாக வெற்றி பெற்றது மற்றும் உலகளவில் $2.938 பில்லியன் வசூலுடன் எல்லா காலத்திலும் அதிக வசூல் செய்த திரைப்படத் தொடர்களில் ஒன்றாக ஆனது. இது பல்வேறு விருதுகளுக்குப் பரிந்துரைக்கப்பட்டது மற்றும் பலவற்றை வென்றது, இருப்பினும் அசல் முத்தொகுப்பு அளவுக்கு இல்லை.
படப்பிடிப்பு
இந்த திரைபபடத்தின் முதன்மை புகைப்படம் எடுத்தல் 21 மார்ச் 2011 அன்று நியூசிலாந்தின் வெலிங்டனில் தொடங்கியது. அதை தொடர்ந்து வெலிங்டன் ஸ்டோன் இசுட்ரீட் சுடியோசு, மாடமாட்டா நகரம் மற்றும் நியூசிலாந்தைச் சுற்றியுள்ள பிற அறியப்படாத இடங்களில் படப்பிடிப்பு நடந்தது.
ஜூலை 2011 இல் ஹொபிட்டின் காட்சிகள் இங்கிலாந்தின் பைன்வுட் வளாகத்தில் படமாக்கப்பட்டன. படப்பிடிப்புக்காக எல்வு மற்றும் என்&பி ஸ்டேஜ்களில் கூடாரம் கட்டப்பட்டது. ஜாக்சன் தொகுப்பிலிருந்து ஒரு காணொளி வலைப்பதிவை பதிவு செய்தார், அதில் கிறிஸ்டோபர் லீ முழு ஒப்பனை மற்றும் உடையில் சாருமானாக நடித்தார். சாருமானாக கிறிஸ்டோபர் லீ இருக்கும் காட்சிகள் அனைத்தும் அந்த வளாகத்தில் படமாக்கப்பட்டதால், அவரால் நியூசிலாந்து செல்ல முடியவில்லை.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:அமெரிக்க திரைப்படத் தொடர்கள் பகுப்பு:சண்டை திரைப்படத் தொடர்கள் பகுப்பு:அறிபுனைத் திரைப்படத் தொடர்கள் பகுப்பு:கற்பனை திரைப்படத் தொடர்கள் * *
பாரிங்டன், நியூ ஜேர்சி
பாரிங்டன் (Barrington) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் கவுன்டியில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 1.61 சதுர கிலோ மீற்றர் பரப்பளவைக் கொண்டுள்ளது. இதில் மொத்த 1.61 சதுர கிலோ மீற்றரம் நிலத்தினால் சூழப்பட்டுள்ளது. இந்த நகரத்தில் நீரினால் சூழப்பட்ட பிரதேசமே இல்லை.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 6,983 ஆகும். பாரிங்டன் நகரத்தின் மக்கள் தொகை அடர்த்தி ஒரு கிலோ மீற்றருக்கு 4,346.0 குடிமக்கள் ஆகும்.
மேற்கோள்கள்
பகுப்பு:கம்டென் மாவட்ட நகரங்கள்
இராசிவ் காந்தி சுகாதார அறிவியல் பல்கலைக்கழகம்
இராசிவ் காந்தி சுகாதார அறிவியல் பல்கலைக்கழகம் (Rajiv Gandhi University of Health Sciences), இந்தியாவின் பெங்களூருவை மையமாகக் கொண்டு 1996ஆம் ஆண்டு கருநாடக அரசாங்கத்தால், கருநாடக மாநிலம் முழுவதும் சுகாதார அறிவியலில் உயர்கல்வியை ஒழுங்குபடுத்துவதற்கும் மேம்படுத்துவதற்கும் அமைக்கப்பட்ட பொதுப் பல்கலைக்கழகமாகும். இராசிவ் காந்தி சுகாதார அறிவியல் பல்கலைக்கழகம் ஐக்கிய இராச்சியத்தின் பொதுநலவாயப் பல்கலைக்கழகங்களின் கூட்டமைப்பின் உறுப்பின நிறுவனம் ஆகும்.
இது இந்தியாவின் மிகப்பெரிய சுகாதார அறிவியல் பல்கலைக்கழகமாகும்.
மேற்கோள்கள்
பகுப்பு:மருத்துவம் பகுப்பு:பல்கலைக்கழகங்களும் கல்லூரிகளும் பகுப்பு:கர்நாடகம்
குலமங்குலம் ஊராட்சி
குலமங்குலம் ஊராட்சி (Kulamangulam Gram Panchayat), தமிழ்நாட்டின் மதுரை மாவட்டத்தில் உள்ள மதுரை மேற்கு ஊராட்சி ஒன்றியத்தில் அமைந்துள்ளது. இந்த ஊராட்சி, மதுரை கிழக்கு சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4991 ஆகும். இவர்களில் பெண்கள் 2450 பேரும் ஆண்கள் 2541 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரை மதிப்புத் தடிமன்
அரை மதிப்புத் தடிமன் (Half value layer அல்லது half-value thickness) என்பது அயனியாக்கும் பண்புடைய எக்சு மற்றும் காமாக் கதிர்கள் ஓர் ஊடகத்தின் வழியாகச் சென்று வெளிப்படும் போது, கதிர்களின் ஆரம்பச் செறிவினைப் பாதியாகக் குறைக்கும் ஊடகத்தின் தடிப்பு ஆகும். கதிர் மருத்துவத் துறையில் கோபால்ட் 60 கருவி, அதிக ஆற்றல் மிக்க அண்மைக்கதிர் (Brachytherapy unit) கருவி, நேர்கோட்டு வேகவளர்த்திக் கருவிகள் (Clinac, Linac) முதலிய கருவிகளின் அமைவிடம் போதிய பாதுகாப்பாக இருக்க வேண்டிய சுவர்கனம் கணக்கிட, இந்த அரை மதிப்புத் தடிமன் பயன்படுகிறது. அண்மைக் கதிர் மருத்துவத்துறையில் கதிர் மூலங்கள் இருக்கும் கலங்களின் காப்பான தடிமனளவு காணவும் இது உதவுகிறது.
எந்த தடிமனளவு செறிவினை பத்தில் ஒரு பங்காக குறைக்கிறதோ அந்த தடிமனளவு, பத்தில் ஒன்றாகக் குறைக்கும் தடிமனளவு (tenth value layer) எனப்படும்.
மேற்கோள்கள்
பகுப்பு:கதிர் மருத்துவம்
தனியுடைமை
தனியுரிமைத் தொழில் (Sole proprietorship)'(தனியார் சொத்து, தனிவியாபாரம்) என்பது ஒரு தொழில் தோற்றுவித்து நடத்தும் முறைமை ஆகும். இங்கு தனிஒருவரினால் மூலதனம் இடப்பட்டு இலாப நட்டங்கள் போன்ற விளைவுகளை அவரே ஏற்கவேண்டி இருப்பதுடன் வியாபாரத்தின் முகாமைக்கும் ( தொழில் நடத்துதலின் மேலாண்மைக்கும்) அவரே பொறுப்பாளியாகவும் காணப்படுவார். இவ் வியாபார (தொழில்) அமைப்பில் உரிமையாளரை நிறுவனத்திலிருந்து வேறாக பிரிக்கமுடியாது. நிறுவனத்தின் பெயரில் காணப்படும் கடன்கள் உரிமையாளரின் கடனாகக் கருதப்படும்.இலங்கை, இந்தியா போன்ற வளர்நிலை நாடுகளில் இத்தகைய தனியுடைமை வியாபார (தொழில்) நிறுவன அமைப்பே அதிகளவில் காணப்படுகின்றது.
தனியுடைமையும் சட்டக்கட்டுப்பாடு மற்றும் அனுமதி பெறலும்
தனியுடைமை வியாபாரத்தினை (தொழிலை) ஆரம்பிக்க, தொடர்ந்து நடத்த, கலைக்க சட்டவிதிகள் எதனையும் பின்பற்ற வேண்டிய அவசியமில்லை. எனினும் இவ் நிறுவன அமைப்பு முழுமையான சட்ட விலக்குள்ள அமைப்பு என கூறப்படமுடியாது. சில பொதுவான சட்டங்களான நுகர்வோர் பாதுகாப்புச்சட்டம், அளவை நிறுவை சட்டம், விலைக்கட்டுப்பாட்டுச்சட்டம், தொழிலாளர்கள் தொடர்பிலான சட்டங்கள், சுற்றுச் சூழல் தொடர்பான சட்டங்கள் என்பன பின்பற்றவேண்டும்.
தனியுடமையில் வியாபாரத்தின் தன்மையினைப் பொறுத்து இலகுவாக ஆரம்பிக்கமுடியாது.அவற்றிக்கு அனுமதி பெறுதல் கட்டாயமாக்கப்பட்டுள்ளது.எடுத்துக்காட்டாக, ஆங்கில மருந்துப் பொருட்கள், நாணயமாற்று வியாபாரம், வானொலி தொலைக்காட்சி சேவை, மதுபானசாலை, உணவுவிடுதி, வெடிமருந்து தயாரிப்பு,போன்ற தொழில்கள் (வியாபாரங்கள்) நிறுவுவதற்கு அரசநிறுவனங்களிடமிருந்து அனுமதிப்பத்திரம் பெறுதல் கட்டாயமாகும்.
வெளி இணைப்புக்கள்
பகுப்பு:நிறுவன வகைகள்
தட்டாத்திமூலை ஊராட்சி
தட்டாத்திமூலை ஊராட்சி (Thattatthimoolai Gram Panchayat), தமிழ்நாட்டின் திருவாரூர் மாவட்டத்தில் உள்ள நன்னிலம் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 727 ஆகும். இவர்களில் பெண்கள் 356 பேரும் ஆண்கள் 371 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பபிதா
பபிதா (Babita) முன்னாள் நடிகையான இவர் பபிதா ஹரி சிவ்தாசானி என்ற பெயரில் பிறந்தவர், அவரது திருமணப் பெயர் "பபிதா கபூர்", சிந்தி இனத்தை சார்ந்தவர் ஆவார், மற்றும் பிரிட்டீஷ் வம்சாவளியைச் சேர்ந்தவர், இந்தி மொழி திரைப்படங்களில் தோன்றியுள்ளார். நடிகர் ஹரி சிவ்தாசினியின் மகள், அவரது சமகால நடிகை சாதனா சிவ்தாசனியின் முதல் உறவினர் ஆவார் அவரது முதல் வெற்றிகரமான படம் படமான "தஸ் லாக்" (1966), ஆனால் அது "ராஸ்" (1967), ராஜேஷ் கன்னா க்கு எதிரான காதல் திரைப்படம், அது அவருக்கு அங்கீகாரம் பெற்றுத் தந்தது.
1966 ஆம் ஆண்டு முதல் 1973 வரை, அவர், "தஸ் லாக்" (1966), "ஃபர்ஸ்" (1967), "ஹசீனா மான் ஜாயேகி", "கிஸ்மத்" (1968), "ஏக் ஸ்ரீமான் ஏக் ஸ்ரீமதி" (1969), "டோலி" (1969), "கல் ஆஜ் அவுர் கல்" (1971) மற்றும் "பன்பூல்" (1971) போன்ற பல படங்களில் முன்னணி கதாநாயகியாக பதினைந்து திரைப்படங்களில் நடித்தார். 1971இல் நடிகர் ரண்தீர் கபூருடனான தனது திருமணத்தைத் தொடர்ந்து 1972இல் வெளி வந்த " ஜீத்" மற்றும் "ஏக் ஹசினா தோ தீவானா" ஆகிய இரண்டுத் திரைப்ப்படங்களில் தோன்றியுள்ளார். அதைத் தொடர்ந்து வெளியான "சோனே கே ஹத்" (1973) தோல்வி அடைந்ததும்,அவர் திரைப்பட வாழ்க்கையை விட்டு வெளியேற முடிவு செய்தார். இந்த தம்பதியருக்கு திரைப்பட நடிகைகளான கரிஷ்மா மற்றும் கரீனா என்ற இரண்டு மகள்கள் உள்ளனர்.
பின்னணி
பபிதா பாக்கித்தானில் இருந்து பகிர்வுக்கு பிறகு இந்தியாவுக்கு வந்த இந்து மதத்தைச் சார்ந்த நடிகர் ஹரி சிவதாசனிக்கும்,பிரித்தானிய கிறிஸ்தவ தாயான, பார்பரா சிவ்தசானிக்கும் மகளாக மும்பையில் பிறந்தார். அவரது சகோதரி மீனா அத்வானி, "பவர்மாஸ்டர் இன்ஜினியர்ஸ் பிரைவேட் லிமிடெட் மற்றும் பவர் மாஸ்டர் டூல்ஸ் பிரைவேட் லிமிடெட் என்ற நிறுவனத்தின் உரிமையாளர் ஆவார். சமகாலத்திய நடிகையான சாதான சிவ்தாசினி அவரது முதல் உறவினர் ஆவார்.
நெய்தலூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எகுவாரபாளையம் ஊராட்சி
எகுவாரபாளையம் ஊராட்சி (Eguvarpalayam Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3965 ஆகும். இவர்களில் பெண்கள் 1920 பேரும் ஆண்கள் 2045 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெல்மாவ்ர்
பெல்மாவ்ர் (Bellmawr) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் கவுன்டியில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 3.11 சதுர கிலோ மீற்றர் பரப்பளவைக் கொண்டுள்ளது. இதில் 2.98 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.13 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 11,583 ஆகும். பெல்மாவ்ர் நகரத்தின் மக்கள் தொகை அடர்த்தி ஒரு கிலோ மீற்றருக்கு 3,887.7 குடிமக்கள் ஆகும்.
மேற்கோள்கள்
பகுப்பு:கம்டென் மாவட்ட நகரங்கள்
வண்ணம் (பாநடை வகை)
வண்ணம் என்னும் சொல் பாடலில் வரும் நடைநலத்தைக் குறிக்கும். இந்த நடைநலத்தைத் தொல்காப்பியம் 20 வகையாகப் பகுத்துக் காட்டுகிறது. பொருள்-நோக்கில் வரிசைப்படுத்தி அடுக்கப்பட்டுள்ள அவை இங்கு அகரவரிசைப் படுத்தப்பட்டுள்ளன.
வண்ணங்கள் 100 வகை
ஆகியவற்றை ஒன்றோடொன்று உறழ (5 பெருக்கல் 4 பெருக்கல் 5) வண்ணம் 100 என அமையும்
வண்ணம் (சந்த நடை)
என்பது போலத் தாளச்சந்தம் கொண்டு வரும் பாடல்கள் சந்தவண்ணப் பாடல்கள்.
அருணகிரி நாதரின் திருப்புகழ், திருவகுப்பு முதலான பாடல்கள் வண்ணம் என வழங்கப்படாத வண்ணப் பாடல்கள். பிரம்மோதய மெய்வழி சாலை ஆண்டவர்கள் இயற்றிய ஆதிமெய் உதயபூரண வேதாந்தத்தில் பாடியுள்ள பூரண வண்ணப்பா  , மேற்கண்ட பல வண்ண வகைகளை உள்ளடக்கியது. கவிராச பிள்ளை பாடிய திருவண்ணாமலையார் வண்ணம் இவ் வகையில் தோன்றிய முதல் வண்ணப் பாடல்கள்.
அடிக்குறிப்பு
பகுப்பு:தமிழ்ப் பாடல்களின் நடைப்பாங்குகள்
பாகமண்டலா நாடு சட்டமன்றத் தொகுதி
பாகமண்டலா நாடு சட்டமன்றத் தொகுதி (Bhagamandala Nad Assembly constituency) என்பது கூர்க் சட்டமன்றத்தின் ஒரு தொகுதியாகச் செயல்பட்டது. இது 1952-ல் தேர்ந்தெடுக்கப்பட்ட இந்தியாவின் குடகு மாநிலத்தின் சட்டமன்றமாகும். பாகமண்டலாப் பகுதியின் பொருளாதாரம் தேன் மற்றும் ஏலக்காய் ஏற்றுமதியால் ஆதிக்கம் செலுத்தியது. 1956ஆம் ஆண்டில் இத்தொகுதி நீக்கப்பட்டது.
1952 தேர்தல்
மூன்று வேட்பாளர்கள் 1952 சட்டமன்றத் தேர்தலில் பாகமண்டல நாடு தொகுதிக்குப் போட்டியிட்டனர்:
சுமார் 80.3% வாக்காளர்கள் வாக்களித்த இத்தேர்தலில் வாக்களித்தனர். 1952ஆம் ஆண்டு இந்தியாவில் நடைபெற்ற சட்டமன்றத் தேர்தல்களில், இங்குதான் அதிக வாக்குகள் பதிவாகியிருந்தது.
மேற்கோள்கள்
பகுப்பு:கர்நாடக சட்டமன்றத் தொகுதிகள்
மலங்கன்குடியிருப்பு
மலங்கன்குடியிருப்பு தமிழகத்தில் அரியலூர் மாவட்டத்தில் செயங்கொண்டம் நகராட்சியில் 3 வது வார்டாக உள்ளது. திருச்சிராப்பள்ளியில் இருந்து 95 ஆவது கி.மீ. அரியலூர், கும்பகோணம் மற்றும் விருத்தாசலத்தில் இருந்து 40 கி.மீ. சிதம்பரத்தில் இருந்து 48 கி.மீ. இவ்வூர் மலங்கன்குடியிருப்பு என்று பெயர் வரக்காரணம் மலங்கன் என்ற வகையறாவைச் சார்ந்தவர்கள் இவ்வூர் ஓடையின் வழியாக வந்து குடியேறியதால் அவ்ஓடைக்கு பெயர் மலங்கன்சாவடி ஓடை என்றும் ஊருக்கு மலங்கன்குடியிருப்பு என்றும் பெயர் வந்ததாக கூறுகின்றனர்.
இவ்வூருக்கு மலங்கற்குடியிருப்பு மற்றும் வீரர்கள் குடியிருப்பு என்றும் பெயர்கள் இருந்ததாக முன்னோர்களால் கூறக்கேட்டிருக்கின்றேன். அதற்கு காரணம் கங்கைகொண்டசோழபுரத்தை தலைநகராகக் கொண்டு சுமார் 950 ஆண்டுகளுக்கு முன் வாழ்ந்த இராசேந்திரசோழனுக்கு படைவீரர்கள் வாழ்ந்த ஊர்ராக இருந்தது என்பதை மாளிகைமேடு கல்வெட்டில் இருந்து அறிய முடிந்தது. மேலும் இவ்வூர் ஆலடிக்குட்டை ஏரியில் தண்ணீர் வற்றினால் பழங்காலத்து சமாதிகள் பல இருப்பதை தற்பொழுதும் காணலாம்.
தற்பொழுது இவ்வூரில் வன்னியர்கள் பெரும்பான்மையாகவும் ஆதிதராவிடர்கள் மற்றும் பழங்குடியினரும் சேர்ந்து சுமார் 400 குடும்பங்கள் வசித்து வருகின்றனர். தொழில் விவசாயம் மட்டுமே.
பகுப்பு:அரியலூர் மாவட்டத்திலுள்ள கிராமங்கள்
இழை வலுவூட்டு சுதை
இழை வலுவூட்டிய காங்கிறீற்று (Fibre Reinforced Concrete) என்பது, சிறு துண்டுகளாக வெட்டப்பட்ட இழைகளைக் காங்கிறீற்றுக் கலவையில் சேர்த்து உருவாக்கப்படும் காங்கிறீற்று ஆகும். இவ்விழைகள் கலவை முழுவதிலும் சீராகப் பரவியிருந்தாலும், அவற்றின் திசையொழுங்கு (orientation) ஒரே சீராக இல்லாமல் கண்டபடி (randomly) அமைந்திருக்கும். இழை வலுவூட்டிய காங்கிறீற்றுகளில் பயன்படும் இழைகள் பல்வேறு பொருட்களினால் ஆனவை. உருக்கு இழைகள், கண்ணாடி இழைகள், செயற்கை இழைகள், இயற்கை இழைகள் என்பன பொதுவாகப் பயன்படுத்தப்படுகின்ற இழைகளாகும். இழை உருவாக்கப் படும் பொருளைப் பொறுத்து மட்டுமன்றி, இழைகளின் வடிவம், அவற்றின் பரவல், திசையொழுங்கு, அடர்த்தி என்பனவும், உருவாகும் காங்கிறீற்றின் இயல்புகளைத் தீர்மானிக்கின்றன.
காங்கிறீற்றில் கலக்கப்படும், இழைகளின் அளவு, முழுக் காங்கிறீற்றினதும் கனவளவின் விழுக்காடாக (நூற்றுவீதம்) அளக்கப்படுகின்றது. இது கனவளவுப் பின்னம் (Volume Fraction - Vf) எனப்படுகின்றது. கனவளவுப் பின்னம், பொதுவாக 0.1% இற்கும், 3% இற்கும் இடையில் இருப்பது வழக்கம். பயன்படுகின்ற இழைகளின் வெட்டுமுகத்தின் விட்டத்திற்கும், அதன் நீளத்திற்கும் இடையிலான விகிதம், aspect ratio எனப்படுகின்றது. இழையின் இழுவிசை தாங்கும் திறன், சாதாரண காங்கிறீற்றின் இழுவிசை தாங்கும் திறனிலும் அதிகமாக இருப்பின், குறிப்பிட்ட இழையால் வலுவூட்டப்பட்ட காங்கிறீற்று, சாதாரண காங்கிறீற்றிலும் கூடிய இழுவிசையைத் தாங்கக்கூடியதாக இருக்கும்.
இவற்றையும் பார்க்கவும்
பகுப்பு:கட்டிடப் பொருட்கள்
செங் சுழற்சி
செங் சுழற்சி (Cheng cycle) என்பது வாயு விசையாழி சுழற்சியின் ஒரு மறுசீரமைப்பு சுழற்சியாகும். செங் சுழற்சியில் விசையாழியில் இருந்து வெளியேறும் வாயு வெப்ப மீட்பு நீராவி மின்னாக்கியில் நீராவி தயாரிக்கப் பயன்படுகிறது ref>Penning, F. M. and de Lange, F. M. (1995) Steam Injection: analysis of a typical application Applied Thermal Engineering Vol. 16, No. 2, pp. 115 125. அவ்வாறு உற்பத்தி செய்யப்படும் நீராவி மின் உற்பத்தியை அதிகரிக்க எரிவாயு விசையாழியின் எரிப்பு அறைக்குள் செலுத்தப்படுகிறது. வாயுச்சுழலியின் பிரெய்ட்டன் சுழற்சி மற்றும் நீராவிச் சுழலியின் ரேங்கின் சுழற்சி ஆகியனவற்றின் இணை சேர்க்கையாகவே இச்செயல்பாடு கருதப்படுகிறது. இச்சுழற்சியை சாண்டா கிளாரா பல்கலைக்கழகத்தைச் சேர்ந்த பேராசிரியர் டி.ஒய்.செங் கண்டுபிடித்தார். 1976 இல் இதற்கான காப்புரிமையையும் அவர் பெற்றார்.
மேற்கோள்கள்
பகுப்பு:வெப்பவியக்கவியல் சுழற்சிகள்
தக்கலப்பள்ளி புருசோத்தம ராவ்
தக்கலப்பள்ளி புருசோத்தம ராவ் (Thakkalapalli Purushothama Rao) (பிறப்பு : 1937 மார்ச் 20) இவர் ஓர் இந்திய அரசியல்வாதியாவார். 1993 முதல் 1994 வரை ஆந்திர அரசின், சாலைகள், கட்டிடங்கள் மற்றும் துறைமுகங்களுக்கான அமைச்சராக இருந்தார். தற்போது இவர் தொலைதூர உள்துறை பகுதி மேம்பாட்டுக்கான உயர் சக்தி குழுவின் தலைவராக உள்ளார்.
2004 ல் மாவோயிஸ்டுகளுடன் அமைதிப் பேச்சு
ஒய்.எஸ். ராஜசேகர ரெட்டியை மாவோயிஸ்டுகளுடன் சமாதானப் பேச்சுவார்த்தை நடத்த வற்புறுத்துவதில் ராவ் முக்கிய பங்கு வகித்தார். சமாதானப் பேச்சுவார்த்தைகளின் போது அரசாங்க பிரதிநிதியாகவும் இருந்தார். காந்திஜியின் கொள்கைகளை பரப்புவதற்காக இந்திய தேசிய காங்கிரசு கட்சி இவரை ஆந்திரப் பிரதேச காங்கிரசு குழுவின் காந்திபாதத்தின் தலைவராக்கியுள்ளது. அறிவார்ந்த வட்டங்களில் இவர் காந்திய மார்க்சிஸ்ட் என்று அழைக்கப்படுகிறார்
கொடுமண்
கொடுமண் (Kodumon) என்பது இந்தியாவின், கேரள மாநிலத்தில் உள்ள பதனம்திட்டா மாவட்டத்தின் அடூர் வட்டத்தில் உள்ள ஒரு சிற்றூராகும்.
கோயில்கள்
சிலந்தி கோயில் - கொடுமண் இருப்புப்பாதை சந்திப்புக்கு கிழக்கே 1.5 கி.மீ தொலைவில் அமைந்துள்ள சிலந்தியம்மலம் என்னும் சிலந்தி கோயிலிக்கு கொடுமண் பிரபலமானது. இந்த கோயில் தேவிக்கு (பள்ளியாரா தேவி) அர்ப்பணிக்கப்பட்டுள்ளது. சிலந்தி விஷம் மற்றும் அதனுடன் தொடர்புடைய பூச்சி கடிக்கு சிகிச்சை பெற கேரளம் மற்றும் இந்தியா முழுவதிலும் உள்ள மக்கள் இந்த இடத்திற்கு வருகிறார்கள்.
கொடுமண் வைகுந்தபுரம் கோயில் கொடுமண் கிராமத்தில் உள்ள முக்கியமான கோயில்களில் ஒன்றாகும். இந்த கோயில் விஷ்ணுவுக்கு அர்ப்பணிக்கப்பட்டுள்ளது. புத்தன்காவில் தேவி கோயில், சூரக்குன்னில் மலநாடா கோயில் போன்றவை முக்கியமான பிற கோயில்கள்.
குறிப்புகள்
பகுப்பு:Coordinates on Wikidata பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும்
மங்கோலியக் குதிரை
மங்கோலியக் குதிரை (மொங்கோலியம் Адуу, அடூ: "குதிரை" அல்லது மோரி; அல்லது குதிரைக் கூட்டம் - அடோ) என்பது மங்கோலியாவைப் பிறப்பிடமாகக் கொண்ட ஒரு குதிரை வகை ஆகும். செங்கிஸ் கானின் காலத்தில் இருந்தே இவ்வகைக் குதிரைகள் பெரிதாக மாற்றத்திற்கு உள்ளாகவில்லை என்று கூறப்படுகிறது. பாரம்பரிய மங்கோலியப் பாணியில் வாழ்க்கை நடத்தும் நாடோடிகள் இன்றும் 30 இலட்சத்துக்கும் மேற்பட்ட இவ்வகை விலங்குகளை வைத்திருக்கின்றனர். இந்த எண்ணிக்கை மங்கோலியாவின் மக்கட்தொகையை விட அதிகம் ஆகும். மங்கோலியாவில் ஆண்டு முழுவதும் இக்குதிரைகள் வெட்ட வெளியில் வாழ்கின்றன. கோடையில் 30 C முதல் குளிர்காலத்தில் -40 C வரையிலான தட்பவெப்பத்தைத் தாங்கி வாழ்கின்றன. தாமாகவே மேய்ச்சலில் ஈடுபட்டுத் தமக்கான உணவைத் தாமே தேடிக் கொள்கின்றன. குதிரையின் பாலில் இருந்து தேசிய பானமான அயிரக் தயாரிக்கப்படுகிறது. சில விலங்குகள் மாமிசத்திற்காகக் கொல்லப்படுகின்றன. இது தவிர இவை சவாரி மற்றும் பயண விலங்குகளாகப் பயன்படுத்தப்படுகின்றன. நாடோடிகளின் தினசரி வேலைகள் மற்றும் குதிரைப் பந்தயத்திற்கு இவை பயன்படுத்தப்படுகின்றன.
மங்கோலியப் பேரரசின் 13ஆம் நூற்றாண்டுப் படையெடுப்புகளில் மங்கோலியக் குதிரைகள் முக்கியப் பங்கு வகித்தன.
உசாத்துணை
பகுப்பு:மங்கோலியாவின் வரலாறு பகுப்பு:குதிரை இனங்கள்
இந்திய-ஐரோப்பிய மொழிகள்
இந்திய-ஐரோப்பிய மொழிகள் (Indo-European languages) சுமார் 300 கோடி மக்களால் பேசப்படும் 150 மொழிகளை உள்ளடக்கியுள்ளது. இவற்றுள் ஐரோப்பா மற்றும் மேற்கு ஆசியாவைச் சேர்ந்த பெரும்பாலான முக்கிய மொழிக்குடும்பங்கள் அடங்கும். இந்தப் பெருமொழிக்குடும்பத்தில் பிரபல மொழிகளான ஆங்கிலம், ஸ்பானிய மொழி, பிரெஞ்சு மொழி, போர்த்துக்கீசம், ஜெர்மன் மொழி, இத்தாலிய மொழி, ரஷ்ய மொழி, பார்சி, ஹிந்தி, உருது என்பனவும் அடங்குவன.
மேற்படி தொடர்பு பற்றிய எடுகோள், வில்லியம் ஜோன்ஸ் என்னும் மொழியியலறிஞரால் முதன் முதலில் முன்வைக்கப்பட்டது. இவர் அக்காலத்தில் மிகத்தொன்மையான மொழிகளாகக் கருதப்பட்ட, இலத்தீன், கிரேக்கம், சமஸ்கிருதம் மற்றும் பாரசீக மொழி என்பவற்றுக்கிடையில் ஒற்றுமைகள் இருப்பதைக் கவனித்தார். பிரான்ஸ் பொப் என்பவரின் மேற்சொன்ன நான்கு மொழிகள் மற்றும் பல பழைய மொழிகள் தொடர்பான முறையான ஒப்பீட்டு ஆய்வுகள், மேற்படி கோட்பாட்டுக்குச் சான்றாக அமைந்தன. 19 ஆம் நூற்றாண்டில் அறிஞர்கள் இக் குழுவை "இந்தோ-ஜெர்மானிய மொழிகள்" அல்லது "ஆரியம்" என அழைத்துவந்தனர். பின்னர் மேற்படி தொடர்பு ஐரோப்பாவின் பெரும்பாலான மொழிகளுக்கும் பொருந்துவது அறியப்பட்டதும், இதன் பெயர் இந்தோ-ஐரோப்பிய மொழிகள் என விரிவாக்கப்பட்டது. இதற்கு உதாரணமாக சமஸ்கிருதத்துக்கும், லித்துவேனிய மொழிகளுக்கும் இடையிலான வலுவான தொடர்புகள் கண்டுபிடிக்கப்பட்டதைக் கூறலாம்.
இவற்றுக்குப் பொதுவான முதல் மொழி முதல்நிலை-இந்தோ-ஐரோப்பிய மொழி (PIE) என அழைக்கப்படுகிறது. இது தோற்றம் பெற்ற புவியியல் அமைவிடம் ("Urheimat" என அழைக்கப்படுகின்றது), தொடர்பாகக் கருத்துவேறுபாடு நிலவுகிறது. ஆர்மீனியாவை உள்ளடக்கிய கருங்கடலின் வடக்கு அல்லது மேற்குப் பகுதிகள் அத்தகைய அமைவிடத்துக்காக முன்மொழியப்படும் முக்கிய இடமாகும்.
இந்தோ-ஐரோப்பிய மொழிக்குடும்பத்தின் துணைக் குழுக்களுள் பின்வருவன அடங்கும்.
பெருகட்டிக்கொடி
மேற்கோள்கள்
பகுப்பு:பூக்கும் தாவரக் குடும்பங்கள் பகுப்பு:பூக்கும் தாவரங்கள் பகுப்பு:கொடிகள்
கார்காவயல் ஊராட்சி
கார்காவயல் ஊராட்சி (Kargavayal Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பட்டுக்கோட்டை வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1769 ஆகும். இவர்களில் பெண்கள் 906 பேரும் ஆண்கள் 863 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வனப்பு
வனப்பு என்பது ஒருவரின் உடலுருவம் முழுவதிலும் தோன்றும் அழகு. அதுபோல ஒரு நூல்-முழுமையில் காணப்படும் அழகைத் தொல்காப்பியம் வனப்பியல் எனக் குறிப்பிட்டு அதனை எட்டு வகையாகப் பகுத்துக் காட்டுகிறது. அந்த வனப்புகள் இங்குத் தரப்பட்டு விளக்கப்படுகின்றன.
எண்வகை வனப்புகளில் அமையும் நூல்களுக்குச் சான்றுகள் :
1) அம்மை - திருக்குறள், ஆத்திசூடி.
2) அழகு - நெடுந்தொகை போன்றவை
3) தொன்மை - சிலப்பதிகாரம் (நச்சினார்க்கினியர்), இராம சரிதம், தகடூர் யாத்திரை.
4) தோல் - மலைபடுகடாம் (இளம்பூரணர்)
5) விருந்து - முத்தொள்ளாயிரம் (பேராசிரியர்)
6) இயைபு - மணிமேகலை, பெருங்கதை
7) புலன் - முக்கூடற்பள்ளு, குறவஞ்சி, ஏற்றப்பாட்டு, குழந்தைப் பாடல்கள்
அடிக்குறிப்பு
பகுப்பு:நூல் வனப்புகள்
திருப்பரமபதம்
திருப்பரமபதம் அல்லது வைகுண்டம் என்பது 108 வைணவத் திருத்தலங்களில் ஒன்றாகும். வைணவ அடியவர்கள் கடைசி நிலையாகிய வீடுபேறு அல்லது மோட்சம் அல்லது முக்தி என்ற நிலை எய்தி செல்லும் இடமாகும். 8 ஆழ்வார்களால் 36 பாசுரங்களில் பாடல் பெற்ற தலமாகும். வைணவ அடியார்கட்கு, இறைவனன்றி தமக்குப் புகலிடம் யாதுமில்லை என்றெண்ணி அடியவர்கட்கு மோட்சத்தை நல்கும் இந்தப் பரமபதமே வைணவர்களின் கடைசி இலக்காகும். இதனை திருநாடு என ஆழ்வார் பாசுரங்களில் குறிக்கின்றனர். திருநாட்டைப் பற்றிப் புராணங்களாலும் ஆழ்வார் பாசுரங்களாலும் உணரலாம். இராமானுஜர் இயற்றிய வேதாந்த சங்கிரஹம் என்னும் நூல் திருநாட்டைப் பற்றித் தெளிவாகவும், நேரில் பார்ப்பது போலவும் விளக்கிப் பேசுகிறது. இராமானுஜர் இயற்றிய கத்யத்ரயத்தில் ஒன்றான வைகுண்டகத்யத்தில் பரமபத வர்ணனை சிறப்பாகக் கூறப்பட்டுள்ளது. இராமானுஜரின் வரலாற்றைப் பேசும் “ப்ரபந்நாம்ருத தர்ப்பணம்” என்னும் நூலில் பரமபதம் விளக்கப்பட்டுள்ளது.
இறைவன், இறைவி
தெற்குநோக்கி வீற்றிருந்த திருக்கோலத்தில் இறைவன் பரமபதநாதன், வைகுண்டபதி என்று அழைக்கப்படுகிறான். இறைவி பெரியபிராட்டியார். தீர்த்தம் விரஜா நதி, அயிரமத புஷ்கரிணி.